**Iljušin Il-96** on neljällä suihkumoottorilla varustettu laajarunkoinen pitkän kantaman venäläinen matkustajalentokone. Se on rungoltaan lyhennetty versio Iljušin Il-86:sta. Muita eroja ovat muun muassa suurempi lentomatka, lasiohjaamo sekä fly-by-wire-ohjausjärjestelmä. Ensilento tapahtui syksyllä 1988. Konetyypistä on olemassa kolme versiota: Il-96-300, Il-96M/T ja Il-96-400.

Il-96 on ensimmäinen venäläinen lentokone, joka on mahdollista varustaa länsimaisilla moottoreilla (Pratt & Whitney PW2000).

Versiot
-------

Iljušin Il-96 Aeroflotin värityksessä.
### Il-96-400M

Helmikuussa 2017 Venäjän lentokoneyhtiö Russia’s United Aircraft Corporation ilmoitti tehneensä sopimuksen aloittaaksen uuden version kehittelyn ja ruveta rakentamaan sarjatuotantona uutta 2010-luvun venäläistä laajarunkokoneen modernisoitua versiota. Ensimmäinen lento uudella versiolla on tarkoitus tehdä jo 2019. Il-96-400M on rakennettu Il-96-400T rahtikoneen pohjalta. Sen pituus 9.65 m pidempi kuin nykyisin liikenteessä olevien Il-96-300 matkustajakoneiden. Suunniteltu matkustajamäärä on jopa 390 matkustajaa.

### Il-96-300

Il-96-300 oli ensimmäinen versio, ja se on varustettu Aviadvigatel (Soloviev) PS-90A -suihkumoottoreilla, joiden työntövoima on 157 kN. Koneen suunnittelu aloitettiin 1980-luvun puolessa välissä ja prototyypin ensilento tapahtui 28. syyskuuta 1988. Kaupallisen liikenteen Il-96 aloitti vuonna 1993 Aeroflotilla.

Koneen kantama 262 matkustajalla ja täydellä polttoainelastilla on noin 11 000 kilometriä, mikä mahdollistaa välilaskuttomat lennot esimerkiksi Moskovasta Yhdysvaltain länsirannikolle. Konetyyppi on myös käytössä Venäjän presidentti Vladimir Putinin yksityiskoneena.

### Il-96M

Il-96M on pidennetty versio Il-96-300:sta. Siinä on 10 metriä pidempi runko ja se on 15 tonnia painavampi kuin Il-96-300. Lisäksi konetyyppi on varustettu länsimaisella avioniikalla sekä Pratt & Whitney PW2337 -suihkumoottoreilla. Il-96M julkistettiin vuonna 1993 ja se aloitti kaupallisen liikenteen vuonna 2000.

Toisin kuin Il-96-300:aa, Il-96M:ää voidaan lentää kahdella ohjaamohenkilöllä.

### Il-96T

Il-96T on Il-96M:stä muutettu rahtiversio.

### Iljušin Il-96-400VPU

Koneen mallista Il-96-400 on suunniteltu rakennettavan edelleenkehitetty, sodanjohtoon myös ydinsodan aikana mahdollisesti sopiva komentokeskuslentokone (Iljušin Il-96-400VPU). Tämäntyyppiseen tehtävään suunnitelluista koneista käytetään toisinaan nimitystä "tuomiopäivän kone". Ensimmäisen edelleenkehitetyn koneen valmistumisajankohtaa on lykätty useaan otteeseen. Maaliskuussa 2022 TASS uutisoi, että konemallin avioniikka valmistuisi vuoden loppuun mennessä. Uusi konemallin tuotannon alkamisajankohta olisi vuosi 2024. Uusi konemalli korvaisi aiemmat Iljušin Il-80 -mallin sodanjohtokoneet.

Tekniset tiedot
---------------

|  | Il-96-300 | Il-96-M | Il-96T |
| --- | --- | --- | --- |
| Pituus | 55,3 m | 64,7 m | 63,9 m |
| Siipien kärkiväli | 60,11 m | 60,11 m | 60,11 m |
| Korkeus | 17,5 m | 17,5 m | 17,5 m |
| Paino tyhjänä | 183 000 kg |  |  |
| Suurin lentoonlähtöpaino | 250 000 kg | 270 000 kg |  |
| Nopeus | .80 Mach | .80 Mach | .80 Mach |
| Suurin nopeus | .82 Mach | .82 Mach | .82 Mach |
| Lentomatka täydellä lastilla   |  | 11 482 km (6 195 nm) | 9 700 km (5 237 nm) |
| Moottorit (esimerkiksi) | Aviadvigatel PS-90A | Pratt & Whitney PW2000 |  |
| Ohjaamohenkilökunta | Kolme | Kaksi | Kaksi |
| Matkustajia (3 luokkaa) | 259 | 307 |  |

Lähteet
-------

1. ↑
2. ↑
3. ↑  Numminen, Pekka: Tällainen on Vladimir Putinin "Lentävä Kreml" - Iljushin IL-96-300PU:n vessanpyttykin on kullattu *Tekniikkatalous.fi*.  21.8.2019. Alma Media. Viitattu 13.7.2021.
4. ↑  Производство модернизированного Ил-96-400 начнется с 2024 года (Päivitetyn Il-96-400:n tuotanto alkaa 2024) *TASS,*.  22.3.2022. Viitattu 10.7.2022. (venäjäksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Iljušin Il-96**.
* Airliners.net - Tietoa Il-96:sta
* Ilyushin Finance Co. (Arkistoitu – Internet Archive)
* Il-96 production list (Arkistoitu – Internet Archive) (englanniksi)